
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 148  
                                                            din 15 octombrie 2024
privind aprobarea devizului general pentru obiectivul de investiții: „Construirea de insule ecologice digitalizate în Municipiul Sighișoara, județ Mureș” 

Consiliul Local al Municipiului Sighișoara, întrunit în ședință extraordinară,
Luând act de proiectul de hotărâre, înregistrat cu nr. 31.890/10.10.2024 și la Consiliul Local Sighișoara cu nr. 31.997/10.10.2024, de referatul de aprobare, înregistrat cu nr. 31.889/10.10.2024, al Primarului municipiului, în calitate de inițiator, calitate conferită de prevederile art. 136 alin. (1), coroborat cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Consiliului Local Sighișoara nr. 278/27.10.2022 privind aprobarea depunerii proiectului: „Construirea de insule ecologice digitalizate în Municipiul Sighișoara, județul Mureș”, așa cum a fost modificată ulterior;


Având în vedere prevederile Legii nr. 273/2006 privind finanțele publice locale, cu modificările și completările ulterioare, prevederile Legii nr. 98/2016 privind achizițiile publice, cu modificările și completările ulterioare, precum și prevederile Hotărârii Guvernului nr. 907/2016 privind etapele de elaborare și conținutul - cadru al documentațiilor tehnico - economice aferente obiectivelor/proiectelor de investiții finanțate din fonduri publice, cu modificările și completările ulterioare;


Luând în considerare prevederile Ghidului Specific – Condiții de accesare a fondurilor europene aferente PNRR în cadrul apelului de proiecte nr. PNRR/2022/C3/S/I.1.B, capitolul 3.2 Eligibilitatea cheltuielilor;


Văzând prevederile art. 3 din Contractul de finanțare cu nr. C3I1B0122000157, încheiat între Ministerul Mediului, Apelor și Pădurilor și U.A.T. Municipiul Sighișoara, județul Mureș pentru proiectul: „Construirea de insule ecologice digitalizate în Municipiul Sighișoara, județul Mureș”, finanțat prin Planul Național de Redresare și Reziliență, apel nr. PNRR/2022/C3/S/I.1.B;

Având în vedere Acordul - cadru privind achiziția de INSULE ECOLOGICE DIGITALIZATE – LOT 4 cu nr. 180/16.07.2024, încheiat între Ministerul Mediului, Apelor și Pădurilor (Ministerul), în calitate de Promitent - Achizitor, Asocierea AX PERPETUUM IMPEX – RO (lider) și S.C. NAPOCHIM S.A. (asociat) cu S.C. ECO SOLUȚII ONLINE S.R.L. (subcontractant), în calitate de Promitent - Furnizor și U.A.T. Municipiul Sighișoara, în calitate de Utilizator, ce are ca scop stabilirea condițiilor esențiale care vor guverna contractele subsecvente ce urmează a fi atribuite pe durata derulării prezentului acord - cadru pentru achiziționarea de produse (insule ecologice digitalizate), contracte subsecvente încheiate între Promitentul - Furnizor și Utilizator, în cadrul apelului de proiecte PNRR/2022/C3/S/I.1.B;


Ținând cont de Contractul subsecvent de furnizare produse cu nr. 24156/29.07.2024, încheiat între U.A.T. Municipiul Sighișoara, în calitate de Achizitor - Autoritate Contractantă, pe de o parte și Asocierea AX PERPETUUM IMPEX – RO (lider) și S.C. NAPOCHIM S.A. (asociat) cu S.C. ECO SOLUȚII ONLINE S.R.L. (subcontractant), pe de altă parte, în calitate de Furnizor;


Ținând cont de Contractul subsecvent de furnizare produse cu nr. 25438/12.08.2024, încheiat între U.A.T. Municipiul Sighișoara, în calitate de Achizitor - Autoritate Contractantă, pe de o parte și Asocierea AX PERPETUUM IMPEX – RO (lider) și S.C. NAPOCHIM S.A. (asociat) cu S.C. ECO SOLUȚII ONLINE S.R.L. (subcontractant), pe de altă parte, în calitate de Furnizor;
Văzând Actul Adițional nr. 1 la Acordul - Cadru nr. 180/16.07.2024 privind achiziția de INSULE ECOLOGICE DIGITALIZATE – LOT 4, prin care se adaugă la prevederile acestuia și litera g) ”Notificare f.n. din 17.07.2024 emisă de către promitentul - furnizor, privind înlocuirea furnizorului suprastructurii pentru ecoinsula tip 1 aferentă produselor livrate în cadrul lotului 4 (documentație tehnică – 29 pagini)”;
Văzând Devizul General întocmit cu valoarea totală de 442.070,37 lei cu T.V.A.;


Ținând cont de Procesul - verbal cu nr. 31.352/07.10.2024 al Comisiei Tehnico - Economice, prin care s-a analizat și s-a avizat favorabil Devizul General pentru obiectivul de investiții: „Construirea de insule ecologice digitalizate în Municipiul Sighișoara, județul Mureș”, cu valoarea de 442.070,37 lei cu T.V.A.;
Având în vedere Raportul de specialitate al Direcției Arhitect Șef – Compartimentul Autorizări și Urbanism, înregistrat cu nr. 31.888/10.10.2024, prin care se propune aprobarea devizului general pentru obiectivul de investiții: „Construirea de insule ecologice digitalizate în Municipiul Sighișoara, județ Mureș”;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 129 alin. (1), alin. (2) lit. ,,b”, alin. (4) lit. ,,d” și lit. ,,f”, alin. (7) lit. ,,i” și alin. (14), art. 139 alin. (1) și alin. (3) și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

     H O T Ă R Ă Ș T E:


Art. 1. Se aprobă devizul general aferent obiectivului: „Construirea de insule ecologice digitalizate în Municipiul Sighișoara, județul Mureș”, respectiv pentru construirea de platforme în vederea amplasării de insule ecologice, conform anexei nr. 1 la prezenta hotărâre. 


Art. 2. Se aprobă cheltuielile neeligibile în valoare de 442.070,37 lei cu T.V.A. pentru proiectul: „Construirea de insule ecologice digitalizate în Municipiul Sighișoara, județul Mureș”, respectiv pentru construirea de platforme în vederea amplasării de insule ecologice, conform devizului general, prevăzut la art. 1 din prezenta și aprobat de Comisia Tehnico - Economică din cadrul Municipiului Sighișoara, reprezentând categoriile de cheltuieli finanțate de la bugetul local, conform prevederilor secțiunii privind cheltuielile neeligibile din Anexa la Ordinul ministrului mediului, apelor și pădurilor nr. 2.366/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului Național de Redresare și Reziliență, în cadrul apelului de proiecte nr. PNRR/2022/C3/S/I.1.B, pentru sub investiția I1.B. „Constituirea de insule ecologice digitalizate”, investiția I1. „Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune”, componenta 3. Managementul deșeurilor, publicată în Monitorul Oficial nr. 901 bis din 13 septembrie 2022.


Art. 3. Anexa nr. 1 face parte integrantă din prezenta hotărâre.


Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Achiziții, Investiții, Fonduri Europene, Compartimentul Buget, Contabilitate, Salarizare – Direcția Economică, Direcția Arhitect Șef din cadrul Municipiului Sighișoara și managerul de proiect.


Art. 5. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Burghelea Bogdan - Ioan                                  
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Direcția Arhitect Șef – Compartimentul Autorizări și Urbanism;
  1 ex. Serviciul Achiziții, Investiții, Fonduri Europene;

  1 ex. Serviciul Monitorizare Servicii Publice, Guvernanță Corporativă;

  1 ex. Compartimentul Buget, Contabilitate, Salarizare – Direcţia Economică;

  1 ex. managerul de proiect.
12 ex.  
B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 148/15.10.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


